CELEX: 32018R2033
Language: da
Date: 2018-10-18 00:00:00
Title: Kommissionens delegerede forordning (EU) 2018/2033 af 18. oktober 2018 om fastsættelse af en udsmidsplan for fiskeriet efter visse demersale arter i de sydvestlige farvande for perioden 2019-2021

21.12.2018   
               
               
                  DA
               
               
                  Den Europæiske Unions Tidende
               
               
                  L 327/1
               
            
         KOMMISSIONENS DELEGEREDE FORORDNING (EU) 2018/2033
         af 18. oktober 2018
         om fastsættelse af en udsmidsplan for fiskeriet efter visse demersale arter i de sydvestlige farvande for perioden 2019-2021
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (1), særlig artikel 15, stk. 6, og artikel 18, stk. 1 og 3, og
         ud fra følgende betragtninger:
         
                     (1)
                  
                  
                     Målet med forordning (EU) nr. 1380/2013 er gradvis at eliminere udsmid i alt EU-fiskeri, ved at der indføres en landingsforpligtelse for fangster af arter, der er omfattet af fangstbegrænsninger.
                  
               
                     (2)
                  
                  
                     Kommissionen tillægges ved artikel 15, stk. 6, i forordning (EU) nr. 1380/2013 beføjelser til ved delegerede retsakter at vedtage udsmidsplaner for en indledende periode på højst tre år, der kan fornys for en yderligere samlet periode på tre år, på grundlag af fælles henstillinger, som medlemsstaterne udarbejder i samråd med de relevante rådgivende råd.
                  
               
                     (3)
                  
                  
                     Belgien, Spanien, Frankrig, Nederlandene og Portugal har en direkte interesse i spørgsmål vedrørende fiskeriforvaltning i de sydvestlige farvande. Kommissionen har ved delegeret forordning (EU) 2015/2439 (2) fastsat en udsmidsplan for fiskeriet efter visse demersale arter i de sydvestlige farvande for perioden 2016-2018, der som følge af en fælles henstilling indgivet i 2016 af Belgien, Spanien, Frankrig, Nederlandene og Portugal er ophævet og erstattet af Kommissionens delegerede forordning (EU) 2016/2374 (3). Delegeret forordning (EU) 2016/2374 blev ændret ved Kommissionens delegerede forordning (EU) 2018/44 (4).
                  
               
                     (4)
                  
                  
                     Den 31. maj 2018 forelagde Belgien, Spanien, Frankrig, Nederlandene og Portugal Kommissionen en ny fælles henstilling efter at have hørt Det Rådgivende Råd for De Sydvestlige Farvande. Der er indhentet videnskabelige bidrag fra relevante videnskabelige organer, og disse er gennemgået af Den Videnskabelige, Tekniske og Økonomiske Komité for Fiskeri (STECF) (5). Den 11. september 2018 fandt der et ekspertgruppemøde sted med deltagelse af repræsentanter fra alle 28 medlemsstater og Kommissionen og med repræsentanter for Europa-Parlamentet som observatør, hvor de pågældende foranstaltninger blev drøftet.
                  
               
                     (5)
                  
                  
                     Delegeret forordning (EU) 2016/2374 indeholder en undtagelse fra landingsforpligtelsen for jomfruhummer, der tages med bundtrawl i Det Internationale Havundersøgelsesråds (ICES') underområde 8 og 9, idet den foreliggende videnskabelige dokumentation viste mulige høje overlevelsesrater under hensyntagen til specifikationerne for henholdsvis de redskaber, der anvendes til fangst af denne art, og til fangstmetoderne og økosystemet. I sin vurdering (6) konkluderede STECF, at de seneste forsøg og undersøgelser, der blev afsluttet i perioden 2016-2018, viser overlevelsesrater i samme interval som den overlevelsesrate, der blev observeret i tidligere undersøgelser. Eftersom omstændighederne ikke har ændret sig, bør undtagelsen begrundet i høje overlevelsesrater bibeholdes i udsmidsplanen for fiskeriet efter demersale arter i de sydvestlige farvande for perioden 2019-2021.
                  
               
                     (6)
                  
                  
                     For rokker, der fanges med alle redskaber i ICES-underområde 8 og 9, foreligger der ingen detaljeret videnskabelig dokumentation for overlevelsesraterne for nogen af fartøjskategorierne eller de kombinationer heraf, som nyder godt af undtagelsen. Med få undtagelser anses overlevelsesraterne generelt for at være gode, om end der kræves yderligere oplysninger. Hvis det skal være muligt at indsamle disse data, skal fiskeriet fortsætte, og Kommissionen mener derfor, at undtagelsen bør indrømmes på betingelse af, at medlemsstaterne indsender de relevante data, således at STECF er i stand til fuldt ud at vurdere, om undtagelsen er berettiget, og således at Kommissionen kan foretage en gennemgang. Medlemsstater med en direkte forvaltningsmæssig interesse bør hurtigst muligt, dog inden den 31. maj hvert år, fremsende følgende: a) en plan for, hvordan overlevelsesraten kan forbedres, og som kan bidrage til at udfylde de datahuller, som STECF har identificeret; planen skal evalueres årligt af STECF, b) årlige rapporter om de fremskridt, der er gjort, og de ændringer eller justeringer af overlevelsesprogrammerne, der er foretaget.
                  
               
                     (7)
                  
                  
                     Det blev ved undersøgelsen af overlevelsesraterne for rokker konstateret, at pletrokker (Leucoraja naevus) har en væsentligt lavere overlevelsesrate end andre arter, og at den videnskabelige viden ikke er fyldestgørende. Hvis undtagelsen ikke omfatter denne art, vil det imidlertid være til hinder for fiskeriet og betyde, at der ikke fortsat kan indsamles nøjagtige data. Kommissionen mener derfor, at denne undtagelse kun bør indrømmes for ét år, og at der hurtigst muligt bør foretages nye undersøgelser og træffes mere effektive foranstaltninger til at øge overlevelsesraten, som kan forelægges STECF til vurdering hurtigst muligt, dog inden den 31. maj 2019.
                  
               
                     (8)
                  
                  
                     I den nye fælles henstilling anmodes der også om en undtagelse begrundet i høje overlevelsesrater for spidstandet blankesten, der fanges med ikke-industrielle redskaber (»voracera«-liner) i ICES-afsnit 9a. Medlemsstaterne har forelagt videnskabelig dokumentation, der viser overlevelsesraten for spidstandet blankesten, der smides ud. Dokumentationen blev forelagt STECF, som konkluderede, at undtagelsen er velbegrundet. Nævnte undtagelse bør derfor medtages i den nye udsmidsplan for perioden 2019-2021.
                  
               
                     (9)
                  
                  
                     I den nye fælles henstilling anmodes der også om en undtagelse begrundet i høje overlevelsesrater for spidstandet blankesten, der fanges med kroge og liner i ICES-underområde 10. Medlemsstaterne har forelagt videnskabelig dokumentation, der viser overlevelsesraten for spidstandet blankesten, der smides ud. Dokumentationen blev forelagt STECF, som konkluderede, at undtagelsen er velbegrundet. Nævnte undtagelse bør derfor medtages i den nye udsmidsplan for perioden 2019-2021.
                  
               
                     (10)
                  
                  
                     Delegeret forordning (EU) 2016/2374 omfatter de minimis-undtagelser fra landingsforpligtelsen, jf. artikel 15, stk. 5, litra c), i forordning (EU) nr. 1380/2013, for almindelig tunge, der fanges med bomtrawl og bundtrawl i ICES-afsnit 8a og 8b, og for almindelig tunge, der fanges med toggergarn og gællegarn i ICES-afsnit 8a og 8b. STECF (7) har gennemgået de oplysninger, som medlemsstaterne fremlagde til støtte for disse undtagelser i den nye fælles henstilling. STECF har konkluderet, at den fælles henstilling indeholdt rimelige begrundelser for de vanskeligheder, der er forbundet med at øge selektiviteten, kombineret med uforholdsmæssigt høje omkostninger til håndtering af uønskede fangster. Eftersom omstændighederne ikke har ændret sig, bør de minimis-undtagelserne bibeholdes i udsmidsplanen for fiskeriet efter demersale arter i de sydvestlige farvande i perioden 2019-2021.
                  
               
                     (11)
                  
                  
                     Delegeret forordning (EU) 2016/2374 omfatter en de minimis-undtagelse fra landingsforpligtelsen, jf. artikel 15, stk. 5, litra c), i forordning (EU) nr. 1380/2013, for kulmule, der fanges med trawl og vod i ICES-underområde 8 og 9. STECF har gennemgået den dokumentation, som medlemsstaterne har fremsendt til støtte for undtagelsen, og har konkluderet, at der bør foretages flere forsøg for at kunne vurdere, hvorvidt selektiviteten er forbedret (8). Hvis det skal være muligt at indsamle disse data, skal fiskeriet fortsætte, og Kommissionen mener derfor, at undtagelsen bør indrømmes på foreløbig basis på betingelse af, at medlemsstaterne indsender de relevante data, således at STECF er i stand til fuldt ud at vurdere, om undtagelsen er berettiget, og således at Kommissionen kan foretage en gennemgang. De minimis-undtagelsen bør derfor indrømmes foreløbigt indtil den 31. december 2019. De berørte medlemsstater bør foretage yderligere forsøg og indsende oplysninger hurtigst muligt, dog inden den 31. maj 2019, med henblik på, at STECF kan vurdere dem.
                  
               
                     (12)
                  
                  
                     Den nye fælles henstilling indeholder nye de minimis-undtagelser for:
                     
                                 —
                              
                              
                                 beryxarter, der fanges med kroge og liner i ICES-underområde 10
                              
                           
                                 —
                              
                              
                                 skælbrosme, der fanges med kroge og liner i ICES-underområde 10
                              
                           
                                 —
                              
                              
                                 hestemakrel, der fanges med trawl og vod i ICES-underområde 8 og 9
                              
                           
                                 —
                              
                              
                                 hestemakrel, der fanges med garn i ICES-underområde 8, 9 og 10 og i afsnit 34.1.1, 34.1.2, 34.2.0 henhørende under Komitéen for Fiskeriet i det Østlige Centrale Atlanterhav (CECAF)
                              
                           
                                 —
                              
                              
                                 hestemakrel, der fanges med trawl og vod i ICES-underområde 8 og 9
                              
                           
                                 —
                              
                              
                                 makrel, der fanges med garn i ICES-underområde 8, 9 og 10 og i CECAF-afsnit 34.1.1, 34.1.2, 34.2.0
                              
                           
                                 —
                              
                              
                                 ansjos, der fanges med trawl og vod i ICES-underområde 8 og 9
                              
                           
                                 —
                              
                              
                                 havgalt, der fanges med trawl og vod i ICES-underområde 8 og 9
                              
                           
                                 —
                              
                              
                                 glashvarre, der fanges med trawl og vod i ICES-underområde 8 og 9
                              
                           
                                 —
                              
                              
                                 glashvarre, der fanges med garn i ICES-underområde 8 og 9
                              
                           
                                 —
                              
                              
                                 rødspætte, der fanges med trawl og vod i ICES-underområde 8 og 9
                              
                           
                                 —
                              
                              
                                 rødspætte, der fanges med garn i ICES-underområde 8 og 9
                              
                           
                                 —
                              
                              
                                 havtaske, der fanges med trawl og vod i ICES-underområde 8 og 9
                              
                           
                                 —
                              
                              
                                 havtaske, der fanges med garn i ICES-underområde 8 og 9
                              
                           
                                 —
                              
                              
                                 hvilling, der fanges med trawl og vod i ICES-underområde 8 og 9
                              
                           
                                 —
                              
                              
                                 hvilling, der fanges med garn i ICES-underområde 8 og 9
                              
                           
                                 —
                              
                              
                                 lubbe, der fanges med trawl og vod i ICES-underområde 8 og 9
                              
                           
                                 —
                              
                              
                                 lubbe, der fanges med garn i ICES-underområde 8 og 9
                              
                           
                                 —
                              
                              
                                 skælbrosme, der fanges med trawl og vod i ICES-afsnit 9a
                              
                           
                                 —
                              
                              
                                 spidstandet blankesten, der fanges med trawl og vod i ICES-afsnit 9a
                              
                           
                                 —
                              
                              
                                 tunge, der fanges med trawl og vod i ICES-afsnit 9a.
                              
                           
               
                     (13)
                  
                  
                     Medlemsstaterne har fremlagt oplysninger til støtte for de minimis-undtagelserne for beryxarter og skælbrosme, der fanges med kroge og liner i ICES-underområde 10. STECF har gennemgået oplysningerne og har konkluderet, at de fremlagte oplysninger indeholdt velbegrundede argumenter for, at yderligere forbedringer af selektiviteten er vanskelige at opnå, eller at der er uforholdsmæssigt store omkostninger ved håndtering af uønskede fangster. Disse de minimis-undtagelser bør derfor indgå i den nye udsmidsplan for perioden 2019-2021.
                  
               
                     (14)
                  
                  
                     De oplysninger, som medlemsstaterne har fremsendt, skal suppleres med henblik på de nye de minimis-undtagelser, således at der foreligger fuldstændige oplysninger særskilt for hver af nedenstående arter:
                     
                                 —
                              
                              
                                 hestemakrel, makrel, ansjos, havgalt, glashvarre, rødspætte, havtaske, hvilling og lubbe, der fanges med trawl og vod i ICES-underområde 8 og 9
                              
                           
                                 —
                              
                              
                                 glashvarre, rødspætte, havtaske, hvilling og lubbe, der fanges med garn i ICES-underområde 8 og 9
                              
                           
                                 —
                              
                              
                                 hestemakrel og makrel, der fanges med garn i ICES-underområde 8, 9 og 10 og i CECAF-afsnit 34.1.1, 34.1.2, 34.2.0 og
                              
                           
                                 —
                              
                              
                                 skælbrosme, spidstandet blankesten og tunge, der fanges med trawl og vod i ICES-afsnit 9a.
                              
                           Under disse omstændigheder bør undtagelserne for de enkelte arter begrænses til ét år, og medlemsstaterne bør være forpligtet til at fremlægge relevante data, således at STECF er i stand til fuldt ud at vurdere, om undtagelsen er berettiget, og således at Kommissionen kan foretage en gennemgang. Disse de minimis-undtagelser bør derfor indrømmes foreløbigt indtil den 31. december 2019. De berørte medlemsstater bør foretage yderligere forsøg og indsende oplysninger hurtigst muligt, dog inden den 31. maj 2019, med henblik på, at STECF kan vurdere dem.
                  
               
                     (15)
                  
                  
                     For at sikre pålidelige skøn over niveauet for udsmid med henblik på fastsættelsen af de samlede tilladte fangstmængder (TAC'er) bør medlemsstaterne — i de tilfælde, hvor de minimis-undtagelsen er baseret på ekstrapolering af ufuldstændige oplysninger om situationer og flåder — sørge for, at der indsendes nøjagtige og kontrollerbare data for hele den flåde, der er omfattet af de minimis-bestemmelsen.
                  
               
                     (16)
                  
                  
                     De foranstaltninger, der foreslås i den nye fælles henstilling, er i overensstemmelse med artikel 15, stk. 4, artikel 15, stk. 5, litra c), og artikel 18, stk. 3, i forordning (EU) nr. 1380/2013 og kan derfor indgå i nærværende forordning.
                  
               
                     (17)
                  
                  
                     Kommissionen har i henhold til artikel 18 i forordning (EU) nr. 1380/2013 taget hensyn til både STECF's vurdering og til kravet om, at medlemsstaterne sikrer fuld gennemførelse af landingsforpligtelsen den 1. januar 2019. Undtagelserne kræver i flere tilfælde, at fiskeriet og indsamlingen af data fortsættes, således at der kan følges op på bemærkningerne fra STECF. I forbindelse med nævnte tilfælde mener Kommissionen, at det vil være en pragmatisk og fornuftig tilgang til fiskeriforvaltning at indrømme undtagelserne midlertidigt, idet manglende indrømmelse af undtagelserne vil være til hinder for indsamlingen af de data, der er nødvendige for en korrekt og kvalificeret forvaltning af udsmid med henblik på landingsforpligtelsens fuldstændige ikrafttrædelse.
                  
               
                     (18)
                  
                  
                     Eftersom foranstaltningerne i nærværende forordning har en direkte indvirkning på de økonomiske aktiviteter og planlægningen af EU-fartøjernes fangstsæson, bør forordningen træde i kraft umiddelbart efter offentliggørelsen. Den bør anvendes fra den 1. januar 2019 —
                  
               VEDTAGET DENNE FORORDNING:
         
            Artikel 1
            Gennemførelse af landingsforpligtelsen
            I ICES-underområde 8, 9 og 10 og i afsnit 34.1.1, 34.1.2, 34.2.0 henhørende under Komitéen for Fiskeriet i det Østlige Centrale Atlanterhav (CECAF) finder landingsforpligtelsen i artikel 15, stk. 1, i forordning (EU) nr. 1380/2013 i perioden 2019-2021 anvendelse på demersale arter i overensstemmelse med nærværende forordning.
         
         
            Artikel 2
            Definitioner
            
               »Voracera«-liner: ikke-industrielle mekaniserede krogliner, der er konstrueret og fremstillet i lokalområdet, og som anvendes af den ikke-industrielle flåde, der fisker efter spidstandet blankesten i farvandene ud for det sydlige Spanien i ICES-afsnit 9a.
         
         
            Artikel 3
            Undtagelse for jomfruhummer begrundet i høje overlevelsesrater
            
               1.   Undtagelsen fra landingsforpligtelsen for arter, som ifølge den videnskabelige dokumentation udviser høje overlevelsesrater, jf. artikel 15, stk. 4, litra b), i forordning (EU) nr. 1380/2013, finder anvendelse på jomfruhummer (Nephrops norvegicus), der fanges i ICES-underområde 8 og 9 med bundtrawl (redskabskoder (9): OTB, OTT, PTB, TBN, TBS, TB, TBB, OT, PT og TX).
            
            
               2.   Ved udsmid af jomfruhummer, der fanges som omhandlet i stk. 1, genudsættes individerne straks i hel tilstand i det område, hvori de er fanget.
            
         
         
            Artikel 4
            Undtagelse for rokker begrundet i høje overlevelsesrater
            
               1.   Undtagelsen fra landingsforpligtelsen for arter, som ifølge den videnskabelige dokumentation udviser høje overlevelsesrater, jf. artikel 15, stk. 4, litra b), i forordning (EU) nr. 1380/2013, finder anvendelse på rokker (Rajiformes), der fanges med et hvilket som helst redskab i ICES-underområde 8 og 9. Ved udsmid af rokker, der er fanget i nævnte område, genudsættes de straks.
            
            
               2.   Medlemsstater med en direkte forvaltningsmæssig interesse fremsender hvert år yderligere videnskabelige oplysninger til støtte for undtagelsen i stk. 1. Den Videnskabelige, Tekniske og Økonomiske Komité for Fiskeri (STECF) vurderer dataene og oplysningerne inden den 1. august hvert år.
            
            
               3.   Undtagelsen i stk. 1 finder anvendelse på pletrokker indtil den 31. december 2019. Medlemsstater med en direkte forvaltningsmæssig interesse bør snarest muligt, dog inden den 31. maj 2019, fremsende yderligere videnskabelige oplysninger til støtte for undtagelsen. Den Videnskabelige, Tekniske og Økonomiske Komité for Fiskeri (STECF) vurderer de fremlagte videnskabelige oplysninger inden den 1. august 2019.
            
         
         
            Artikel 5
            Undtagelse for spidstandet blankesten begrundet i høje overlevelsesrater
            
               1.   Undtagelsen fra landingsforpligtelsen for arter, som ifølge den videnskabelige dokumentation udviser høje overlevelsesrater, jf. artikel 15, stk. 4, litra b), i forordning (EU) nr. 1380/2013, finder anvendelse på spidstandet blankesten (Pagellus bogaraveo), der fanges med ikke-industrielle voracera-liner i ICES-afsnit 9a, og på spidstandet blankesten (Pagellus bogaraveo), der fanges med kroge og liner i ICES-underområde 10.
            
            
               2.   Ved udsmid af spidstandet blankesten, der fanges som omhandlet i stk. 1, genudsættes fiskene straks.
            
         
         
            Artikel 6
            De minimis-undtagelser
            
               1.   Uanset artikel 15, stk. 1, i forordning (EU) nr. 1380/2013 er det tilladt at smide følgende mængder ud, jf. artikel 15, stk. 5, litra c), i nævnte forordning:
               
                           a)
                        
                        
                           for kulmule (Merluccius merluccius) op til højst 6 % i 2019 af de samlede årlige fangster af denne art fra fartøjer, der anvender trawl og vod (redskabskode: OTT, OTB, PTB, OT, PT, TBN, TBS, TX, SSC, SPR, TB, SDN, SX og SV) i ICES-underområde 8 og 9
                        
                     
                           b)
                        
                        
                           for almindelig tunge (Solea solea) op til højst 5 % af de samlede årlige fangster af denne art fra fartøjer, der anvender bomtrawl og bundtrawl (redskabskode: OTB, OTT, PTB, TBN, TBS, TBB, OT, PT og TX) i ICES-afsnit 8a og 8b
                        
                     
                           c)
                        
                        
                           for almindelig tunge (Solea solea) op til højst 3 % af de samlede årlige fangster af denne art fra fartøjer, der anvender toggergarn og garn (redskabskode: GNS, GN, GND, GNC, GTN, GTR og GEN) i ICES-afsnit 8a og 8b
                        
                     
                           d)
                        
                        
                           for beryxarter (Beryx spp.) op til højst 5 % af de samlede årlige fangster af denne art fra fartøjer, der anvender kroge og liner (redskabskode: LHP, LHM, LLS og LLD) i ICES-underområde 10
                        
                     
                           e)
                        
                        
                           for skælbrosme (Phycis blennoides) op til højst 3 % af de samlede årlige fangster af denne art fra fartøjer, der anvender kroge og liner (redskabskode: LHP, LHM, LLS og LLD) i ICES-underområde 10
                        
                     
                           f)
                        
                        
                           for hestemakrel (Trachurus spp.) op til højst 7 % i 2019 af de samlede årlige fangster af denne art fra fartøjer, der anvender bomtrawl, bundtrawl og vod (redskabskode: OTB, OTT, PTB, TBN, TBS, TBB, OT, PT, TX, SSC, SPR, SDN, SX og SV) i ICES-underområde 8 og 9
                        
                     
                           g)
                        
                        
                           for hestemakrel (Trachurus spp.) op til højst 3 % i 2019 af de samlede årlige fangster af denne art fra fartøjer, der anvender garn (redskabskode: GNS, GND, GNC, GTR og GTN) i ICES-underområde 8, 9 og 10 og i CECAF-afsnit 34.1.1, 34.1.2, 34.2.0
                        
                     
                           h)
                        
                        
                           for makrel (Scomber scombrus) op til højst 7 % i 2019 af de samlede årlige fangster af denne art fra fartøjer, der anvender bomtrawl, bundtrawl og vod (redskabskode: OTB, OTT, PTB, TBN, TBS, TBB, OT, PT, TX, SSC, SPR, SDN, SX og SV) i ICES-underområde 8 og 9
                        
                     
                           i)
                        
                        
                           for makrel (Scomber scombrus) op til højst 3 % i 2019 af de samlede årlige fangster af denne art fra fartøjer, der anvender garn (redskabskode: GNS, GND, GNC, GTR og GTN) i ICES-underområde 8, 9 og 10 og i CECAF-afsnit 34.1.1, 34.1.2, 34.2.0
                        
                     
                           j)
                        
                        
                           for ansjos (Engraulis encrasicolus) op til højst 7 % i 2019 af de samlede årlige fangster af denne art fra fartøjer, der anvender bomtrawl, bundtrawl og vod (redskabskode: OTB, OTT, PTB, TBN, TBS, TBB, OT, PT, TX, SSC, SPR, SDN, SX og SV) i ICES-underområde 8 og 9
                        
                     
                           k)
                        
                        
                           for havgalt (Caproidae) op til højst 7 % i 2019 af de samlede årlige fangster af denne art fra fartøjer, der anvender bomtrawl, bundtrawl og vod (redskabskode: OTB, OTT, PTB, TBN, TBS, TBB, OT, PT, TX, SSC, SPR, SDN, SX og SV) i ICES-underområde 8 og 9
                        
                     
                           l)
                        
                        
                           for glashvarre (Lepidorhombus spp.) op til højst 5 % i 2019 af de samlede årlige fangster af denne art fra fartøjer, der anvender bomtrawl, bundtrawl og vod (redskabskode: OTB, OTT, PTB, TBN, TBS, TBB, OT, PT, TX, SSC, SPR, SDN, SX og SV) i ICES-underområde 8 og 9
                        
                     
                           m)
                        
                        
                           for glashvarre (Lepidorhombus spp.) op til højst 4 % i 2019 af de samlede årlige fangster af denne art fra fartøjer, der anvender garn (redskabskode: GNS, GND, GNC, GTR og GTN) i ICES-underområde 8 og 9
                        
                     
                           n)
                        
                        
                           for rødspætte (Pleuronectes platessa) op til højst 5 % i 2019 af de samlede årlige fangster af denne art fra fartøjer, der anvender bomtrawl, bundtrawl og vod (redskabskode: OTB, OTT, PTB, TBN, TBS, TBB, OT, PT, TX, SSC, SPR, SDN, SX og SV) i ICES-underområde 8 og 9
                        
                     
                           o)
                        
                        
                           for rødspætte (Pleuronectes platessa) op til højst 4 % i 2019 af de samlede årlige fangster af denne art fra fartøjer, der anvender garn (redskabskode: GNS, GND, GNC, GTR og GTN) i ICES-underområde 8 og 9
                        
                     
                           p)
                        
                        
                           for havtaske (Lophiidae) op til højst 5 % i 2019 af de samlede årlige fangster af denne art fra fartøjer, der anvender bomtrawl, bundtrawl og vod (redskabskode: OTB, OTT, PTB, TBN, TBS, TBB, OT, PT, TX, SSC, SPR, SDN, SX og SV) i ICES-underområde 8 og 9
                        
                     
                           q)
                        
                        
                           for havtaske (Lophiidae) op til højst 4 % i 2019 af de samlede årlige fangster af denne art fra fartøjer, der anvender garn (redskabskode: GNS, GND, GNC, GTR og GTN) i ICES-underområde 8 og 9
                        
                     
                           r)
                        
                        
                           for hvilling (Merlangius merlangus) op til højst 5 % i 2019 af de samlede årlige fangster af denne art fra fartøjer, der anvender bomtrawl, bundtrawl og vod (redskabskode: OTB, OTT, PTB, TBN, TBS, TBB, OT, PT, TX, SSC, SPR, SDN, SX og SV) i ICES-underområde 8 og 9
                        
                     
                           s)
                        
                        
                           for hvilling (Merlangius merlangus) op til højst 4 % i 2019 af de samlede årlige fangster af denne art fra fartøjer, der anvender garn (redskabskode: GNS, GND, GNC, GTR og GTN) i ICES-underområde 8 og 9
                        
                     
                           t)
                        
                        
                           for lubbe (Pollachius pollachius) op til højst 5 % i 2019 af de samlede årlige fangster af denne art fra fartøjer, der anvender bomtrawl, bundtrawl og vod (redskabskode: OTB, OTT, PTB, TBN, TBS, TBB, OT, PT, TX, SSC, SPR, SDN, SX og SV) i ICES-underområde 8 og 9
                        
                     
                           u)
                        
                        
                           for lubbe (Pollachius pollachius) op til højst 4 % i 2019 af de samlede årlige fangster af denne art fra fartøjer, der anvender garn (redskabskode: GNS, GND, GNC, GTR og GTN) i ICES-underområde 8 og 9
                        
                     
                           v)
                        
                        
                           for skælbrosme (Phycis blennoides) op til højst 7 % i 2019 af de samlede årlige fangster af denne art fra fartøjer, der anvender bomtrawl, bundtrawl og vod (redskabskode: OTB, OTT, PTB, TB, TBN, TBS, OT, PT, TX, SSC, SPR, SDN, SX og SV) i ICES-afsnit 9a
                        
                     
                           w)
                        
                        
                           for spidstandet blankesten (Pagellus bogaraveo) op til højst 7 % i 2019 af de samlede årlige fangster af denne art fra fartøjer, der anvender bomtrawl, bundtrawl og vod (redskabskode: OTB, OTT, PTB, TB, TBN, TBS, OT, PT, TX, SSC, SPR, SDN, SX og SV) i ICES-afsnit 9a
                        
                     
                           x)
                        
                        
                           for tunge (Solea spp.) op til højst 7 % i 2019 af de samlede årlige fangster af denne art fra fartøjer, der anvender bomtrawl, bundtrawl og vod (redskabskode: OTB, OTT, PTB, TB, TBN, TBS, OT, PT, TX, SSC, SPR, SDN, SX og SV) i ICES-afsnit 9a.
                        
                     
            
               2.   De minimis-undtagelserne i stk. 1, litra a) og f)-x), anvendes midlertidigt indtil den 31. december 2019. Medlemsstater med en direkte forvaltningsmæssig interesse bør snarest muligt, dog inden den 31. maj 2019, fremsende yderligere videnskabelige oplysninger til støtte for undtagelsen. Den Videnskabelige, Tekniske og Økonomiske Komité for Fiskeri (STECF) vurderer de fremlagte videnskabelige oplysninger inden den 1. august 2019.
            
         
         
            Artikel 7
            Ikrafttræden
            Denne forordning træder i kraft dagen efter offentliggørelsen i Den Europæiske Unions Tidende.
            Den finder anvendelse fra den 1. januar 2019 til den 31. december 2021.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 18. oktober 2018.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EUT L 354 af 28.12.2013, s. 22.
         
            (2)  Kommissionens delegerede forordning (EU) 2015/2439 af 12. oktober 2015 om fastsættelse af en udsmidsplan for visse fiskerier efter demersale arter i de sydvestlige farvande (EUT L 336 af 23.12.2015, s. 36).
         
            (3)  Kommissionens delegerede forordning (EU) 2016/2374 af 12. oktober 2016 om fastsættelse af en udsmidsplan for visse fiskerier efter demersale arter i de sydvestlige farvande (EUT L 352 af 23.12.2016, s. 33).
         
            (4)  Kommissionens delegerede forordning (EU) 2018/44 af 20. oktober 2017 om ændring af delegeret forordning (EU) 2016/2374 om fastsættelse af en udsmidsplan for visse fiskerier efter demersale arter i de sydvestlige farvande (EUT L 7 af 12.1.2018, s. 1).
         
            (5)  https://stecf.jrc.ec.europa.eu/documents/43805/2147402/STECF+PLEN+18-02.pdf.
         
            (6)  https://stecf.jrc.ec.europa.eu/documents/43805/1099561/STECF+PLEN+15-02.pdf.
         
            (7)  https://stecf.jrc.ec.europa.eu/documents/43805/1099561/STECF+PLEN+15-02.pdf.
         
            (8)  https://stecf.jrc.ec.europa.eu/documents/43805/2147402/STECF+PLEN+18-02.pdf.
         
            (9)  Redskabskoderne i denne forordning henviser til koderne i bilag XI til Kommissionens gennemførelsesforordning (EU) nr. 404/2011 af 8. april 2011 om gennemførelsesbestemmelser til Rådets forordning (EF) nr. 1224/2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik. For fartøjer med en længde overalt på mindre end 10 m henviser redskabskoderne i dette skema til koderne i FAO-klassificeringen af redskaber.